fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Avoimen väylä biologian opintoihin — Jyväskylän yliopiston avoin yliopisto
Hae biologian tutkinto-opiskelijaksi avoimen yliopiston väylältä! Tee tutkintoon kuuluvia opintoja avoimessa yliopisto-opetuksessa ja hae opintojesi perusteella yliopistoon. Jyväskylän yliopistossa voit erikoistua biologian alalla joko ekologiaan ja evoluutiobiologiaan tai solu- ja molekyylibiologiaan.
Biologian opinnoissa saat laajat perustiedot molekyyleistä ekosysteemeihin. Biologian perusteiden lisäksi opit soveltamaan tietoa muun muassa luonnonsuojelussa ja lääketieteessä.
Tutustu biologian kandidaatti- ja maisterikoulutukseen: OPS 2020–2023
Biologit työskentelevät asiantuntijoina yrityksissä, kuntien ja valtion hallinnossa sekä tutkimus- ja opetuslaitoksissa. Ekologien ja evoluutiobiologien osaamista tarvitaan luonnon- ja ympäristönsuojelussa. Genetiikkaan perehtyvä voi päätyä rikostutkijaksi. Solu- ja molekyylibiologian osaamista tarvitaan bioteknologian sekä lääke- ja liikuntatieteen aloilla. Myös teollisuus, kauppa ja terveydenhuolto tarjoavat työpaikkoja.
Katso tästä elokuussa järjestetyn Avoimen väylän ilta -tapahtuman tallenteet. Tilaisuudessa kerrottiin mm. luonnontieteiden väyläopinnoista.
Haku ja opiskelijavalinta biologian tutkintokoulutukseen
Avoimen väylä, biologian kandidaatti- ja maisteriohjelma, luonnontieteiden kandidaatti ja filosofian maisteri (3 v + 2 v)
Avoimen yliopiston väylän kautta voit hakea yliopistoon ilman valintakoetta tai todistusvalintaa. Väylällä tutustut haluaamasi tieteenalaan ennen hakua tutkinto-opiskelijaksi. Tutustut samalla yliopisto-opiskeluun ja kehität opiskelutaitojasi.
Tutkinto-opiskelijaksi avoimen väylältä haetaan yhteishaussa täyttämällä hakemus Opintopolku.fi-palvelussa. Avoimen väylän kautta hakevilla tulee olla aiempia avoimen yliopiston tai yliopiston opintosuorituksia (ks. hakuohjeet).
Biologian väylä (45 op)
25 op Bio- ja ympäristötieteiden perusopinnot tai vastaava perusopintokokonaisuus*
5 op Molekyylien maailma tai Kemian perusteet 1 tai vastaava opintojakso
3 op Academic Reading tai vastaava opintojakso
3 op Kirjoitusviestinnän perusteet tai vastaava opintojakso
9 op Muut tutkintoon soveltuvat opinnot**
*Perusopinnot suoritettuna hyvin tiedoin, painotettu keskiarvo vähintään 3,0.
**Muita tutkintoon soveltuvia väyläopintoja esitellään valintaperusteissa.
Seuraava haku: Kevään 2022 yhteishaku
Opiskelijavalinta: Keväällä 2022 avoimen väylältä valitaan kymmenen (10) hakukelpoista opiskelijaa valintaperusteissa kerrotun pisteytyksen perusteella.
Katso tästä valintaperusteet ja hakuohjeet tutkintokoulutukseen
Jos hakukelpoisia hakijoita on enemmän kuin aloituspaikkoja, hakijat asetetaan paremmuusjärjestykseen. Jos useampi kuin yksi hakija on hyväksymisrajalla tasatilanteessa, kaikki hyväksytään.
Biologian opinnot avoimessa yliopistossa
Jyväskylän yliopistossa väyläopiskelu aloitetaan bio- ja ympäristötieteiden perusopinnoista (25 op). Lisäksi voit suorittaa avoimessa yliopistossa kemiaa, viestintä- ja kieliopintoja sekä Luonnonvarat ja ympäristö -opintokokonaisuuden aineopintoja, jotka kuuluvat edellä mainittuihin tutkintoon soveltuviin väyläopintoihin (ks. valintaperusteet).
Väyläopinnot (45 op) avoimessa yliopistossa
Kesto: noin 1,5 vuotta täysipäiväistä opiskelua
Hinta: 15 € / opintopiste
Tutustu ja ilmoittaudu JYU avoimen bio- ja ympäristötieteiden opintoihin
Väyläopintoihin ei tarvitse hakea. Voit suorittaa väyläopinnot avoimessa yliopistossa pitkälti etäopiskellen. Opiskeluun on hyvä varata riittävästi aikaa.
Video: Bio- ja ympäristötieteet avoimessa yliopistossa (00:39)
Lisätietoja: Bio- ja ympäristötieteiden yhteyshenkilöt avoimessa yliopistossa
Jos sinut valitaan tutkintokoulutukseen, opintosi alkavat hakua seuraavassa elokuussa. Opiskelijaksi valitut saavat opinto-oikeuden myös maisteriopintoihin. Avoimen väylältä tulleiden kandidaatti-maisteritutkinnon opinnot kestävät noin 3,5–4 vuotta aiempien opintojen määrästä riippuen.
Jos sinulla on jo korkeakoulututkinto ammattikorkeakoulusta tai yliopistosta, voit hakea suoraan maisteriohjelmaan. Tutustu JYU:n matemaattis-luonnontieteellisen tiedekunnan maisteriohjelmiin. Voit myös ottaa yhteyttä avoimen yliopiston opintopalveluihin HelpJYU-palvelumme kautta.
Kysy ilmoittautumisesta, opintomaksuista ja -oikeudesta opintopalveluistamme:
Kysy bio- ja ympäristötieteiden opiskelusta:
Kysy ilmoittautumisesta, opintomaksuista ja -oikeudesta opintopalveluistamme:
Kysy bio- ja ympäristötieteiden opiskelusta:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice